Antsla Valla Kultuurikeskus

Tere Suvi! Antsla Grillfest.
2022-06-21 12:14 - 23:00 (Europe/Helsinki) | Antsla Kultuurikeskuse õu, Kooli tee 19, Antsla, Võrumaa, 66403, Eesti
Antsla Kultuurikeskus kutsub teid kõiki oma tagaaeda suve tervitama.
21 juuni kell 12:14.
Ajakava:
12:14-KailiT
Jäätis kõigile
13:00-15:00 Psühhobussi ajulabor.
Proovida saab erinevaid katseid:

tagurpidi maailma prillid

silmaliigutuste jälgija

eristusläve kaardid

kokutamismasin

reaktsiooniaja mõõtmine

Stroopi test

usaldusväärsed näod

parajalt mõnusad mõistatused

Ütleme suvele Tere, kuulame ilusaid suvelaule, harime ennast koos Psühhobussiga ning sööme jäätist.

Õhtul kell 18 peame maha suvealguse simmani, kus tantsumuusikat teevad ja tantse õpetavad Laube, Varblane ja Niglas.
Tegevused lastele.
Grillmeistrid saavad osa võtta esimesest Antsla Grillfestist. Selgub esimene Antsla Parim Grillmeister.
Laadimine…

Let's Colour 2022
2022-06-18 12:00 - 15:00 | Kraavi küla, Eesti
Let´s Colour!
Laupäeval, 18. juunil kell 12.00 ootame kõiki Antslasse, Kraavi külla maalima Martin Roosna kavandi järgi suurt seinamaali!
Seekordne kunstiteos „Elul on pakkuda mitmeid värve“ peegeldab värviküllust läbi erinevate illustratiivsete elementide – just nagu tänu looduse suurele maalritööle tärkab igal kevadel taas rõõmsates toonides uus elu.
Üritus toimub koostöös Antsla Valla, Antsla Kultuurikeskuse ja Rural Urban Art kunstnikega.
Antslas toimuv ,,Let’s Colour” aktsioon on üks osa Akzo Nobeli ülemaailmsest projektist, millega tuuakse inimeste ellu värve ja rõõmu maailma erinevates paikades, kaasates kohalikku kogukonda.

Eesti tänavakunsti ja -kunstnike ülevaatenäitus „Piece of Peace“
2022-06-17 19:00 - 2022-07-10 15:00 | Kauplus Pakler, Jaani 4, Antsla, Võrumaa, Eesti
Väljapanek on seni mahukaim läbilõige tänavakunstist Eestis ja ühe subkultuuri arengust taasiseseisvumisest tänaseni.
Eesti pildiline tänavakunst on 25 aasta vältel läbinud mitmeid perioode ning 1990ndate keskel hoogsalt tänavatele jõudnud ja läänelike mõjutuste abil noorsookultuuri kandunud, paljuski läbi SAT-televisiooni, interneti leviku ja avatuma välismaa. Uudne kunstistiil tuli kiirelt põranda alt välja, kuid populaarsus vähenes üldise probleemi tekkega, sest linnapilti tekkisid joonistused ja sodid kohtadesse, mida ei peetud sobivaks või mis rikkusid omandisuhteid.
Nullindate alguseks oli tänavaid vallutanud värvide maailm nii ilus kui valus. Näha võis põhjalikult läbi maalitud „piece’e“ (meistriteoseid) kui ka algajate (toy-de) poolt tehtud sodisid. Kasvas peale uus kunstnike põlvkond ning populaarsust võitis läänes tõusuteel olnud šabloonkunst (stencil). Tänavakunstifestivalidest said samuti linnaruumi kujundamise lahutamatu osa.
Tänaseks on Eesti tänavakunst äärmiselt mitmekülgne ja küps, kus meediumid on mitmekülgsed ja kunstivormid omavahel tihedalt põimunud.
Näitus “Piece of Peace” sisaldab endas tänavakunstis kasutatavaid termineid, mille puhul on kujundlikult tegemist läbi mõeldud mitmevärvilise teose ehk teisisõnu näitusega, kus osalevad Eesti tänavakunstnikud, kes on jätnud jälje Eesti tänavatele. Näitusele osalema olid oodatud kõik tänavakunstnikud.
Väljapanek avab tänavakunsti tausta avaramalt kui pelgalt sõnum, pilt või kiri tänaval. Näitusel tuuakse välja nüansse, mida jalutaja ei pruugigi näha –- kunstniku mitmekülgset olemust, mis kohati võib vastanduda tänavatel nähtule, olles piltlikult vaid jäämäe tipuks. Kunstnike esitlemisel on võetud eesmärgiks näidata nende töid nii linnaruumis kui ka seda, mida tehakse avalikkuse eest varjatud stuudiotes. Seeläbi on näitusel erakordne võimalus tutvuda (tänava)kunstnike erinevate väljendusviisidega, mitmetahulise graafilise, skulpturaalse ja installatiivse loominguga.

Näituse idee autor ja peakorraldaja on 1990ndatel joonistamist alustanud ning senini tegutsev tänavakunstnik Kristjan „Bach Babach“ Bachman.

Avamine 17. juunil kell 19:00 Antsla kesklinnas kauplus Pakler ruumides

Näitus jõuab Antslasse Tänavakunstifestival RUA: Võrumaa raames

Tänavakunstifestival RUA kutsub Võrumaa noori linnalaagrisse!
2022-06-14 10:00 - 2022-06-16 16:00 | Antsla Laululava, Antsla, Võrumaa, Eesti
Juunis 2022 Võrumaal aset leidva RUA tänavakunstifestivali raames toimub 14.-16. juunil kohalikele 13-18-aastasele noortele suunatud kolmepäevane linnalaager. Laagri raames luuakse Antsla laululava tagumisele seinale ühine seinamaal, mille teemaks on keskkond. Tutvutakse tänavakunstis kasutatavaid materjale, tehnikaid ja kompositsioonivõtteid. Laagrit juhendavad Martin Roosna ja Reigo Nahksepp. Laager toimub koostöös MTÜ Mondoga. Laager on Sinu jaoks, kui hoolid keskkonnast, huvitud kunstist ja soovid ägedate kunstnike käe all tänavakunsti paremini tundma õppida! Osalemine on tasuta ning osalejatele pakutakse igal laagripäeval soe lõunasöök.
Registreerimiseks saada hiljemalt 23. maiks enda nimi, vanus, kool, telefoninumber, meiliaadress ja kirjelda paari lausega, miks soovid laagris osaleda: ruralurbanart@gmail.com
Laagrikohtade arv on piiratud.
Kohtumiseni juunis tänavakunsti lainel!
NB! Laagrisse on oodatud ka 13-14-aastased noored.

Tänavakunstifestival RUA: Võrumaa
2022-06-13 12:00 - 2022-06-18 21:00 | Antsa vald, Eesti
RUA on jõudnud Lõuna-Eestisse!
Käesoleval aastal toimub RUA väikelinnade tänavakunstifestival viiendat korda ja tähistab enda esimest väikest juubelit! Festivali eesmärk on tutvustada maapiirkondades ja väikelinnades tänavakunsti ning seeläbi tuua kunstnike loomingu kaudu avalikku ruumi värskust ja uut hingamist.
2022. aasta suvel seab festival sammud Võrumaale! 13. – 18. juuni valmivad kümnekonna kohaliku ja välismaa kunstniku teosed Antslas, Vastseliinas, Võrus ja Mõnistes. Ühtlasi toimub tasuta noorte tänavakunsti linnalaager ning avatakse Eesti ülevaatlik tänavakunstinäitus.

· K U N S T N I K U D · S E I N A D ·
Kairo (Eesti) · elektrikapp, Kuldre, Antsla
Navitrolla (Eesti) · elektrikapp, Kobela, Antsla
Pintsel & Sänk (Eesti) · Posti 3, Antsla
Bach Babach (Eesti) · Kirikuküla bussipeatus, Antsla
Artur Shirin (Leedu) · Antsla
Taneli Stenberg (Soome) · Antsla
Päivi Lindell (Soome) · Urvaste, Antsla
Jerome Chonkston (Eesti) · elektrikapid, Vana-Antsla, Mõniste, Vastseliina
Plan B (Soome) · Petseri 2, Vastseliina
Karolis Dezuteje (Leedu) · Liiva 21, Järve kodu, Võru
Sashami (Eesti) · Lembitu 2c, Võru

· L I N N A L A A G E R ·
Lisaks seinamaalide loomisele toimub festivali raames Antslas kohalikele noortele suunatud tänavakunsti linnalaager. Kolmepäevane linnalaager on osalejatele tasuta ja laagris tutvutakse tänavakunsti tehnikate ning aerosoolvärvidega, omandatakse tehnilisi ja kompositioonialaseid teadmisi. Üheskoos luuakse seinamaal Antsla laululava tagaseinale.
Laagri kunstilised juhendajad on Martin Roosna ja Reigo Nahksepp. Noortelaagrisse vajalik eelregistreerimine: ruralurbanart@gmail.com

· N Ä I T U S ·
Reedel, 17. juunil avatakse Antslas Eesti tänavakunsti ja -kunstnike ülevaatenäitus „Piece of Peace“. Tegemist on rändava näitusega, mis esmakordselt toimus Tartus Galeriis Pallas 2021. aasta novembris.
Väljapanek on seni mahukaim läbilõige tänavakunstist Eestis ja ühe subkultuuri arengust taasiseseisvumisest tänaseni.
Näituse idee autor ja peakorraldaja on 1990ndatel joonistamist alustanud ning senini tegutsev tänavakunstnik Kristjan „Bach Babach“ Bachman.

· T O E T A J A D ·
Festivali peasponsor on Akzo Nobel Baltics AS.
Toetajad: Antsla Valla Kultuurikeskus, Vastseliina Rahvamaja, Võru Linnavalitsus, Mõniste Rahvamaja, Eesti Kultuurkapital, Leedu Suursaatkond, Soome Instituut, MTÜ Mondo.
Koostööpartnerid: Spekter – Montana Colors Estonia, Ramirent.
Noorte tänavakunstilaagrit korraldavad MTÜ Rural Urban Art, Antsla Valla Kultuurimaja ja MTÜ Mondo.
Laager on osa MTÜ Mondo kliimamuutuste teavitusprojektist 1Planet4All, mida kaasrahastavad Euroopa Komisjon ja ESTDEV – Eesti Rahvusvahelise Arengukoostöö Keskus.

ENG
RUA has arrived to Southern Estonia!
For the fifth year in a row, the RUA street art festival is taking place in one Estonian county to cover grey walls with meaningful paintings! In 2022 the festival is taking place in Võru county in Southern Estonia!
The festival takes place from the 13th until the 18th of June. During this week it is possible to observe the artists doing their magic in Antsla, Vastseliina, Mõniste and Võru! In addition, a street art youth camp is taking place and an exhibition about Estonia’s street art is opened in Antsla.

· A R T I S T S · W A L L S ·
Kairo (Estonia) · electric panel, Kuldre, Antsla
Navitrolla (Estonia) · electric panel, Kobela, Antsla
Pintsel & Sänk (Estonia) · Posti 3, Antsla
Bach Babach (Estonia) · Kirikuküla bus stop, Antsla
Artur Shirin (Lithuania) · Antsla
Taneli Stenberg (Finland) · Antsla
Päivi Lindell (Finland) · Urvaste, Antsla
Jerome Chonkston (Estonia) · electric panels, Vana-Antsla, Mõniste, Vastseliina
Plan B (Finland) · Petseri 2, Vastseliina
Karolis Dezuteje (Lithuania) · Liiva 21, Võru
Sashami (Estonia) · Lembitu 2c, Võru

· Y O U T H C A M P ·
Besides making the murals, there will be a free youth camp to introduce street art to local youth. All the participants will get the chance to get acquainted with different street art techniques and learn about basics of composition etc. The camp instructors are Martin Roosna and Reigo Nahksepp and together with the participants they’ll create a mural on the back wall of the singing stage of Antsla. In order to participate, pre-registration is necessary: ruralurbanart@gmail.com

· E X H I B I T I O N ·
On the 17the of June, a street art exhibition entitled „Piece of Peace“ is opening in Antsla. The exhibition takes a look back at 25 years of Estonian graffiti and street art. This is a travelling show that was last open to public in Tartu in November 2021.
The curator of the exhibition is Kristjan „Bach Babach“ Bachman who is one of the forerunners of the Estonian hip-hop and graffiti scence, having started in Tartu, back in the 1990ies.

· S P O N S O R S ·
The main sponsor of the festival is Akzo Nobel Baltics AS.
Sponsors: Cultural Endowment of Estonia, Cultural Center of Antsla, Vastseliina Community Center, Mõniste Community Center, city of Võru, Cultural Endowment of Estonia, Lithuanian Embassy, Finnish Institute, NPO Mondo
Partners: Spekter – Montana Colors Estonia, Ramirent.
The youth camp is organized by NPO Rural Urban Art, Cultural Center of Antsla and & NPO Mondo.
The youth camp is part of the climate changes project 1Planet4All to raise awareness, funded by European Commission and ESTDEV (Estonian Center for International Development).

Antsla ja Tõrva muusikakooli kontsert Urvaste kirikus
2022-06-07 17:30 - 18:30 | Urvaste kirik, Kirikuküla, Antsla vald, Võrumaa, 66512, Eesti
Suvealguse kontsert Urvaste kirikus.
Esinevad Antsla ja Tõrva muusikakooli õpilased.

Antsla Muusikakooli uute õpilaste vastuvõtt
2022-06-02 12:00 - 18:00 | Antsla Muusikakool, Kooli tee 19, Antsla, Võrumaa, 66403
Tee oma elu huvitavaks! Õpi muusikat!
Antsla Muusikakooli ootab sind neljapäeval, 02-sel juunil kella 12:00 – 18:00 külla. Tule täida avaldus ja laula meile oma lemmiklaul.
Sind ootavad flöödid, trompetid, eufooniumid, viiulid, klaverid, orelid, kitarrid, trummid, saksofonid, akordionid ja veel palju põnevaid pille.
Võta kaasa ema ja isa ning oma sünnitunnistus.
info: tamm.jaan@gmail.com või 52 99 770

Antsla Muusikakooli kevadkontsert
2022-05-31 17:30 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti

Muusikastuudio kontsert
2022-05-25 - 2022-05-26 | Veski Pubi, Veski 10, Antsla, Võrumaa, 66403, Eesti
Muusikastuudio kontsert Veski Pubi hoovis.
Esinevad Antsla Kultuurikeskuse Mudilaste ja noorte muusikastuudio lauljad ning vokaalansambel. Juhendab Cathlen Haugas.

Tsooru kevadlaat
2022-05-15 09:00 - 14:00 | Tsooru Rahvamaja, Tsooru, Antsla vald, Võrumaa, Eesti
Taimed, toit, käsitöö, uued riided, täika jpm
Kultuuriprogramm
Kauplemiskohtade broneerimine 58534682 (Krista) või 5278240 (Jarek)

Korraldavad: Tsooru Rahvamaja, Antsla Valla Kultuurikeskus, Tsooru V-klubi

Antsla Laululaps 2022
2022-05-07 - 2022-05-08 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Laululaps 2022
Lauldakse vanusekategooriates:
2-4 aastased
5-7 aastased
8-10 aastased
11-13 aastased
14-16 aastased

Jutuvestmis-etendus Pikk tige vanaeit
2022-05-05 11:00 - 11:45, 2022-05-05 10:00 - 10:45 | Antsla Kultuurikeskus, Kooli tee 19, Antsla, Võrumaa, 66403, Eesti
Head eesti muinasjutud uues võtmes! See teatritükk on maiuspala igas vanuses jutuhuvilistele, kes on valmis kohtuma lugudega elust ja surmast, noortest ja vanadest, sõpradest ning vaenlastest. Kes tahavad, et laval kogu aeg midagi juhtuks – midagi naljakat, jubedat, tobedat, üllatavat või liigutavat. Me mõtlesime neid lugusid tehes eelkõige noortele 9+, kes võib olla enam muinasjutte ei loe, kuid äkki meil õnnestub neid üllatada!
Laval näitleja, jutuvestja Liia Kanemägi
Lavastaja Jaanika Juhanson, kunstnik Sander Põldsaar, muusikaline kujundus Tarmo Kivisilla
Tehniline heli- ja valguslahendus Mait Visnapuu
45 minutit, eesti keeles
Vaataja ees rulluvad jutuvestmise ning haaravate muusikaliste piltide toel lahti mõnusa huumoriga vanad lood koolnutest, inim-ussidest, sõbralikust Surmast…Lood, kus ennast maagiliste olendite ja muinasjututegelaste taga peidavad täiesti tavalised inimesed. Need, kes teevad vahel valikuid, mis pole arukad, otsuseid, mis on isekad. Eksivad ja püüavad parandada oma vigu. Saavad üle läbipääsmatutena tunduvatest takistustest ja panevad meid uskuma, et lõpuks võidab ikkagi hea.

Kino: Apteeker Melchior
2022-05-04 19:00 - 20:40 | Tsooru Rahvamaja, Tsooru, Antsla vald, Võrumaa, Eesti
Keskaegses Tallinnas mõrvatakse kuulus ordurüütel, kes vabastas Läänemere piraatidest. Kangelase pea on maha raiutud ja suu münte täis topitud. Kadunud on kuldkett, mille ta samal päeval ostis.
Kohtufoogt määrab kuritegu uurima apteeker Melchiori, kes oskavat koolnutega rääkida. Nutikas noormees avastab, et tapetu otsis müstilist „Tallinna vangi“ ja jäljed viivad dominiiklaste kloostrisse. Vallandub vapustav veretööde jada – surmaohus on igaüks, kes selle saladusega kokku puutub.
Samal ajal tärkavad apteekris kahtlused oma õpipoisi osas, kes näib midagi varjavat…
Mängufilm Apteeker Melchior põhineb raamatumüügi edetabelite tipust tuntud Apteeker Melchiori romaanidel. Stsenaristid Indrek Hargla, Elmo Nüganen ja Olle Mirme põimisid filmi stsenaariumis raamatust “Apteeker Melchior ja Oleviste mõistatus” tuntud tegelased ja sündmused täiesti uute ja põnevate, filmi jaoks loodud keerdkäikudega.
Osades: Märten Metsaviir, Maarja Johanna Mägi, Alo Kõrve, Henessi Schmidt, Franz Malmsten, Andero Ermel, Ken Rüütel, Mait Malmsten, Hendrik Toompere, Marko Matvere jpt.
Filmi režissöör on Elmo Nüganen („1944“), produtsentideks on Taska Film („Nimed Marmortahvlil“), Nafta Films („O2“), Apollo Film Productions („Talve“) ja HansaFilm („Tõde ja õigus“). Apteeker Melchiori film valmib Eesti-Saksa-Läti-Leedu koostöös, kaastootjateks on Maze Productions Saksamaalt, Film Angels Productions Lätist ja InScript Leedust. Operaator Mihkel Soe, kunstnik Matis Mäesalu, monteerija Marion Koppel, helilooja Liina Sumera, eriefektide juht Jan Viljus.

Vallavillak
2022-04-26 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Hooaja viimane!
Alates septembrist toimub Antsla Kultuuri- ja Spordikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).

Kino: Apteeker Melchior
2022-04-25 19:00 - 20:40 | Antsla Kultuurikeskus, Kooli tee 19, Antsla, Võrumaa, 66403, Eesti

Kuressaare teatri etendus "Issid"
2022-04-20 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
GEORGE: Eks ju imelik, et me oleme koos.
CARL: On jah.
GEORGE: Kaks inimest, kes poleks kunagi minutitki veetnud teineteise seltskonnas, kui ei oleks mingi kolmanda jõu jumalikku sekkumist.
CARL: Jah, aga pagana pihta, siin me oleme.
Douglas Goweri näidendi „Issid“ („Daddies“, 1977) süžee on komöödiale omaselt lihtne ja paljutõotav. Jõululaupäeval kohtuvad kaks meest: George, kes on elanud aasta koos Lauraga, naisega, kellel on eelmisest kooselust Carliga kaks väikest last. Carl on aga endiselt Laura ametlik abikaasa, kuid elab teises osariigis ja on pühade ajaks oma lastele külla tulnud. Juhuse tahtel ja meeste kimbatuseks on aga naine lastega välja läinud ning nüüd peavad rivaalid paar tundi isekeskis hakkama saama.
See on lugu, mis käsitleb perekonna olemuse muutumist ühiskonnas.

Autor Douglas Gower
Tõlkija Jaak Allik
Lavastaja Arvi Mägi
Kunstnik Doris Altmets
Mängivad Tarvo Krall ja Jürgen Gansen
Etendus on kahes vaatuses, ca 2h
Piletid eelmüügis 17/14 € Piletimaailmas ja kultuurikeskuses. Alates 10 piletit korraga ostes üksikpiletihind 12 €!
Esietendus 13. septembril 2021 Kuressaare Teatris.

Kuressaare teatri etendus "Sipsik"
2022-04-20 10:00 - 10:40 | Antsla Kultuurikeskus, Kooli tee 19, Antsla, Võrumaa, 66403, Eesti
Sipsikut teavad kõik. Aga ometi tundub vahel nii, et selles kiires maailmas, kus lastelgi juba aega kipub väheks jääma, sest tegema peab ju nii palju, on Sipsik sagedasti ära kaduma kippunud. Kuhu me oma mängud kaotame? Kes või mis suudavad Sipsikut asendada?
See on lugu mängust, mängulustist ja sellest, et see kunagi kuskile mingi staatilise ekraanivirvenduse varju ei kaoks.
Sipsik on kangelane!
Eno Raua lasteraamatu „Sipsik“ valitud lugude põhjal dramatiseerinud ja lavastanud Aarne Mägi, kunstnik Britt-Karen Peterson, liikumisjuht Tanel Ting, videokunstnik Arni Ots.
Osades Merilin Kirbits, Tanel Ting, Jürgen Gansen.
Sihtgrupp lapsed alates 4. eluaastast.
Etenduse pikkus ca 40 minutit.
Pilet: 9€
4€ sülepilet (kuni 2. aastased lapsed)
Piletid piletimaailmast https://www.piletimaailm.com/performances/115972/buy?lang=et_EE
või Antsla Kultuurikeskuses kohapeal.

PIIP JA TUUT TEEVEES väikse suhkruga
2022-04-18 18:00 - 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Nagu džinn teekannust ilmub lavale Piip ja Tuut TV-st hooaja jooksul läbi vilksatanud kirju galerii koomilisi tegelasi: naerukoolitajad Helga ja Helmut, klienditeenindaja Nele ja Ätt, jahimehed, šerif Saluut, ettekandja kohvikust “Farss” ning väikse suhkruna teevees on kohal ka Piip ja Tuut ise. Kahekesi panevad nad pöörlema karakterite karusselli, millist pole selles teatris varem nähtud.
Tähtedest sünnivad sõnad ja sõnadest lood. Lavastuses kõlab eesti keel kui vulisev vesi käänulises jões. Sõnaakrobaatikat saavad nautida nii väiksed kui suured. Noh, jääb vaid kohale tulla ja ulpida üheskoos tähtedest mullitavas teevees.

Kestus 50-60 min.
Sobilik vaatamiseks peredele ja lastele alates 5. eluaastast.

Autorid, näitlejad, lavastajad:
Haide Männamäe ja Toomas Tross

Esietendus sügisel 2021

Pilet 5eur / müügil kohapeal

Maailma Maaliin: Sri Lanka uus aasta!
2022-04-16 11:30 - 15:30 | Tsooru Rahvamaja, Tsooru, Antsla vald, Võrumaa, Eesti
Uut aastat tähistatakse erinevates maailma piirkondades erinevatel aegadel: meie tähistame detsembri viimasel päeval. Hiinas, Vietnamis, Koreas jm algab uus aasta jaanuaris või veebruaris. Iraanis, Afganistaanist jt riikides – märtsis. Aprilli keskel jõuab aga kätte sininhala ja tamili uus aasta ning sel aastal võid koos Sri Lankalt pärit inimestega sellest osa saada ka sina!
Mida teeme? Algul valmistame kõik koos ette: saad valmistada kokise küpsiseid, aidata ruumi dekoreerida, teha rangolit jpm. Seejärel on aeg küps traditsioonilisteks rituaalideks ja ühiseks söömiseks. Ning kindlasti ei möödu ükski Sri Lanka uue aasta pidustus ilma traditsiooniliste mängudeta!
Osalemiseks pead registreeruma, sest kohtade arv on piiratud. Selleks, et registreeruda, kirjuta register@internationalhouse.ee ja ütle, mitu inimest soovib osaleda. Registreeruda saab ka telefoni teel, selleks helista 51 32 891 (Tartu Rahvusvaheline Maja).
Maailma Maaliin on osa Euroopa kultuuripealinn Tartu 2024 põhiprogrammist. Toidutöötoa tegemist toetab MTÜ Mondo Euroopa Komisjoni, Kodanikuühiskonna Sihtkapitali, Eesti Kultuuriministeeriumi ja Eesti Välisministeeriumi arengu- ja humanitaarabi vahenditest.

Tantsuõhtu ansambliga Kapriiz
2022-04-14 19:00 - 23:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tantsuõhtu ansambliga Kapriiz.
Videodiskot teeb VJ Jaanis Koppel
Uksed 19:00, bänd 20:00
Pilet 10

Laudade broneerimine kultuur@antsla.ee või tel.55648348 (Tanel)
Avatud kohvik.

Tantsuõhtu ansambliga Sada ja Seened
2022-04-08 20:00 - 2022-04-09 01:00 | Uue-Antsla Rahvamaja, Uue-Antsla, Antsla vald, Võrumaa, Eesti
Siin see on – kauaoodatud tantsuõhtu ansambliga SADA JA SEENED!
Otsi peokingad välja ja tantsime end hingetuks!
SADA JA SEENED endast: Tegu on laheda ja lõbusa kahemehe bändiga. Meis voolab nii saarlaste, kui vändralaste verd. Mängime head tantsumuusikat ja senini, kus oleme mänginud, pole tantsuplatsid veel tantsijatest tühjaks jäänud. Aastal 2018 oli meil au osaleda telesaates “Rahvabänd”, kus saavutasime vägeva II koha. Kui leidsite midagi, mis võiks teid huvitada, siis oleme alati teie teenistuses.
https://youtu.be/j9KeUi8cLAA
ÜLLATUSESINEJAD!
Avatud on VESKI PUBI KOHVIK. Soovi korral saab ette tellida sobivat lauapealset telefonil 5215290.
Kontakt: tel 56686466 / Kati Velner
Eelmüügipilet kuni 07.03 või kuni kohti jätkub 10 eur
Eelmüügipiletid soeta siit: Tantsuõhtu ansambliga SADA JA SEENED – Piletid | Fienta
Kohapeal (vabade kohtade olemasolul) 15 eur
Kohtumiseni tantsuplatsil!

"Kui õitseb naiste s*** suuvärk, on mul helge süda"/ MTÜ Müüdud Naer
2022-04-05 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
* Muusikasse põimitud ballaad *
Lavastus põhineb trupi isiklikel vestlustel ning traditsioonilistel Vana-Võromaa naiste rituaalidel ja kommetel, mis puudutavad peamiselt hällilaule ja lugusid meeste koju ootamisest ning nendega seotud tunnetest. See on ebaviisakas ja humoorikas lugu Lõuna-Eesti naiste söögilaua juttudest, kelle ainsaks töövahendiks (samas ka vihavaenlaseks) on suu ja kirves. Need on need kaks teravat asja, millega ”väikese inimese” nabanöör katki lõigatakse ja pojad (mehed) ilma peale saadetakse – maad mõõtma, kündma, võõraid naisi harima.
Tekst: rühmatöö
Lavastaja ja kunstnik: Tarmo Tagamets
Kostüümikunstnik: Tuuli Tubin McGinley
Muusikaline kujundaja: Anu Taul
Mängivad ja laulavad: Silvi Jansons, Maive Käos, Merilin Kirbits ja Anu Taul
Etenduse kestus: 1 tund 20 minutit
Soovitatav alates 10. eluaastast.
Piletid hinnaga 17 €/ 14 € eelmüügis Piletikeskuses ja Antsla Kultuurikeskuses.
Osta pilet: https://piletikeskus.ee/et/series/muudud-naer/463

Tsooru mälumängur
2022-04-03 14:00 - 17:00 | Tsooru Rahvamaja, Tsooru, Antsla vald, Võrumaa, Eesti
Tule pane oma teadmised proovile!
Võistkonnas 3 liiget.

Loodusõhtu "Havist hundini", külas Aleksei Turovski
2022-04-03 13:00 - 15:00 | Antsla Kultuurikeskus, Kooli tee 19, Antsla, Võrumaa, 66403, Eesti
3. aprillil 2022 kell 13.00 toimub Antsla Kultuurikeskuses loodusõhtu. Külla tuleb hinnatud bioloog ja armastatud loodusetundja ning jutuvestja Aleksei Turovski.
Aleksei aitab meil mõista kiskjate rasket, kuid põnevat elu.
Loodusõhtul osalemine on tasuta, kuid osalejate arv on
piiratud. Palume end kindlasti registreerida telefonil
5110658 või e-posti aadressil info.karula@rmk.ee.

Kapell Sinilill 15
2022-04-01 17:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Esinevad: Sügismeloodia Kapell Sinilill, kapell Kannel, Vastseliina kapell Eloilo, Urvaste külakapell jt
Pilet 5

Maailma maaliin: Ukraina kultuuribrunch / Украинский бранч
2022-03-31 17:30 - 20:30 | Tsooru Rahvamaja, Tsooru, Antsla vald, Võrumaa, Eesti
Ukraina on ilmselt meie kõigi meelel viimased kuu aega. Aga kui palju teame õieti Ukrainast rohkem kui see, mis täna meedias? Seekord saad võimaluse heita pilk Ukraina kultuurile – räägime ka tänasest olukorrast, aga lisaks on sel piirkonnal ju meile veel palju pakkuda!
Mida teha selleks, et osaleda? Registreeru, kuniks kohti on!
Programm:
17:30-18:45 TOIDUTÖÖTUBA (vajalik registreerumine)
Tule teeme koos seda täitsa päris ukraina boršši (ja lisaks saad teada, kuidas tehakse Lvivi juustukooki :)) Toidutöötuba viib läbi Inna Ukrainast.
18:45-19:30 KULTUURIBRUNCH (vajalik registreerumine)
Brunch on kahe ingliskeelse toidukorra kokkupanemisel saadud sõna (breakfast ehk hommikusöök ja lunch ehk lõuna). Seekord on küll meie brunch õhtusel ajal, aga egas toit sellepräast vähem maitsev pole! Brunch´il saad maitsta toidutöötoas valminut ja räägime Ukrainast.
19:30-20:30 MOTANKI TÖÖTUBA (vajalik registreerumine)
Motanki on Ukraina kaitsenukk, mida tehakse lõngast. Tule ja saa teada, miks neid tehti ja millised on kõige olulisemad elemendid. Ja tee ise ka üks kaitsenukk, kas endale või kingituseks! Motanki nukkudest räägib ja töötuba viib läbi Olena Ukrainast.
Koht: Tsooru rahvamaja
Osalussoovist anna palun teada:
kirjuta register@internationalhouse.ee, millises osas tahad osaleda (võib ka kõigis). Registreeruda saab ka telefoni teel, selleks helista 51 32 891 (Tartu Rahvusvaheline Maja)
Maailma Maaliin on osa Euroopa kultuuripealinn Tartu 2024 põhiprogrammist.
Toidutöötoa tegemist toetab MTÜ Mondo Euroopa Komisjoni, Kodanikuühiskonna Sihtkapitali, Eesti Kultuuriministeeriumi ja Eesti Välisministeeriumi arengu- ja humanitaarabi vahenditest.
ПО-РУССКИ:
Последний месяц Украина – это то, что затрагивает всех нас. Но что мы знаем об Украине, помимо того, что сегодня в СМИ? Культура Украины многообразна и богата, и это мероприятие помогает раскрыть именно этот аспект. Регистрируйтесь, пока есть места!
Программа:
17:30 – 18:45 МАСТЕР-КЛАСС ПО ГОТОВКЕ БОРЩА (требуется регистрация)
Приходи, сварим вместе украинский борщ, а также испечем львівський сирник! Мастер-класс проведет Инна из Украины.
18:45-19:30 БРАНЧ (требуется регистрация)
Хотя обычно бранч – это поздний завтрак (от слов breakfast т.е. завтрак и lunch – т.е. обед), на этот раз он будет вечером, но от этого не менее вкусным! Сядем за длинным столом, поговорим о жизни.
19:30-20:30 МАСТЕР-КЛАСС ПО ИЗГОТОВЛЕНИЮ КУКЛЫ-МОТАНКИ (требуется регистрация)
Мотанки – куклы-обереги, которые делали с целью защитить от несчастий и болезней. На мастер-классе вы сможете сделать свою мотанку и побольше узнать о них! Мастер-класс проведет Олена из Украины.
ГДЕ: Tsooru rahvamaja
РЕГИСТРАЦИЯ: чтобы зарегистртроваться по эл. почте, пошлите письмо на register@internationalhouse.ee, и напишите, в какой части вы хотите участвовать (можно выбрать только одну часть, можно – все) и сколько человек хочет прийти. Зарегистрироваться можно и по телефону 51 32 891 (Международный дом Тарту)

Maailma Maaliin – часть программы «Тарту и Южная Эстония – Культурной столицы Европы 2024»).
Мастер-класс по готовке финансируется MTÜ Mondo из средств Европейской Комиссии, Kodanikuühiskonna Sihtkapital, Министерства Культуры Эстонии и МИД Эстонии, выделенных на гуманитарную помощь и сотрудничество в целях развития.

Vallavillak
2022-03-29 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Alates septembrist toimub Antsla Kultuuri- ja Spordikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).

Antsla acoustic - Antsla eri!
2022-03-25 19:00 - 22:00 | Antsla Kultuurikeskus, Kooli tee 19, Antsla, Võrumaa, 66403, Eesti
Akustiliste kontsertide sarjas Antsla acoustic on tulemas Antsla eri.
Esinevad:
Kõige Kurvem
Perekond Hellamaa
Karl-Martin Kambek (Antsla Muusikakool)
Kristen Laaneviir (Antsla Muusikakool)
Konrad-Konnor Perli (Antsla Muusikakool)
Jaan Tamm
Mari Vijard
Sanna Sööt
Annabel Hirv
Sidrunid
VEA
Esinejaid võib veel lisanduda!
Kui soovid ka esineda anna endast märku kultuur@antsla.ee või läbi facebooki Antsla acousticu või Antsla Kultuurikeskuse lehe. Lisainfo kultuurikeskuse kunstiliselt juhilt tel. 55648348 (Tanel)
Pilet 7, õpilastele 5

Vallavillak
2022-03-15 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Alates septembrist toimub Antsla Kultuurikeskuses üle nädala teisipäeviti legendaarsest Kuldvillakust inspireeritud mälumäng Vallavillak, mida viib läbi kultuurikeskuse juhataja Kaspar Kurve. Tule üksi või sõpradega ning pane oma teadmised proovile! Maksimaalsetl võib osaleda 5 võistkonda (kuni 3 liiget meeskonnas).
